I anledning af den iver, med hvilken folk efter [[Christiansborgs brand 1794]] skød sammen til en ny [[Christiansborg#Andet Christiansborg|slotsbygning]] og samtidig til flåderustninger, skrev Bernstorff til en ven: "''Jeg er i Sandhed stolt af at tilhøre et Folk, der viser saa megen Sjæl og Energi, at enhver baade maa lykønske sig selv og sin Nabo dertil..., og hvad der frem for alt rører mig, er, at jeg ser, hvor meget Tanken om at opretholde Danmarks Uafhængighed har Del deri.''" Sådanne ord er et slående vidnesbyrd om, med hvilken kærlighed han, den fødte tysker, sluttede sig til sit nye fædreland og dets folk. Svaret derpå var en folkeyndest, så stor, at den bragte en svensk diplomat til at udtale om ham: "''Det er lykkedes ham i den Grad ligesom at naturalisere sig i Landet, at hvis man skal dømme efter den Tone, der hersker iblandt Kjøbenhavns Borgere og hos Embedsklassen, vilde han ikke kunne fjærnes uden Fare.''"<ref name="Holm 147"/>
Titler Samfund Historie Lister_over_personer Videnskab Organisationer Ledere